**Ciele ochrany pre CHVÚ007 Dunajské luhy**

Udržať stav populácie rybára riečneho *(Sterna hirundo)* za splnenia nasledovných parametrov:

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť populácie druhu | Počet hniezdnych párov | Minimálne 300 | Dosiahnuť udržanie populácie na 300 hniezdnych párov. |
| Veľkosť hniezdneho biotopu | Počet vhodných hniezdnych lokalít | Minimálne 10 | V území sa nachádza viac ako 10 hniezdnych ostrovov bez vegetácie so zarovnaným štrkovým substrátom, vhodných pre hniezdenie druhu, z toho minimálne 7 na Hrušovskej zdrží. |
| Veľkosť potravného biotopu | Výmera (v ha) vodných plôch | Min. 1000 | Udržať výmeru min. 1000 ha potravného biotopu mierne tečúcich vôd s dostatočnou ponukou rýb a živočíchov a hĺbkou do 2 m. |

Udržať populáciu volavky striebristej (*Egretta garzetta*) za splnenia nasledovných parametrov:

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť populácie | Počet hniezdnych párov | Minimálne 15 | Udržať populáciu na minimálne 15 hniezdnych párov |
| Veľkosť hniezdneho a potravného biotopu druhu | Počet vhodných lokalít | Minimálne 5 (riečne ostrovy na Dunaji a okolité vhodné biotopy, Moča, Čenkov, ústie Hrona do Dunaja a pod.) | Dosiahnuť počet 5 hniezdnych lokalít druhu v rámci CHVÚ, ktoré predstavujú zákaz výrubu vegetácie (ani v prípade inváznych druhov), ktoré by mohli mať negatívny dopad na výskyt hniezdiacich brodivcov, a to priamo hniezdnych stromov, ale aj stromov v bezprostrednom okolí. Porasty drevín vo všetkých historických a existujúcich kolóniach ostávajú úplne bez zásahu. |
| Štruktúra potravného biotopu | Rozloha poľných mokradí | Minimálne 50 ha vo vlhkých rokoch | Rozloha poľných mokradí na ktorých sa nezasahuje, neodvodňujú sa vo vlhkých rokoch a nevykonávajú sa agrotechnické práce. Rozloha mokradí v CHVU a bezprostrednom okolí do vzdialenosti 5 km od hranice CHVU |

Zvýšiť a následne udržať stav populácie kalužiaka červenonohého (*Tringa totanus*) za splnenia nasledovných atribútov:

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť populácie | Počet hniezdnych párov | Minimálne 5 hniezdnych párov | Dosiahnuť zvýšenie početnosti populácie zo súčasných 0-2 párov na minimálne 5 párov. |
| Veľkosť hniezdneho a potravného biotopu druhu | Výmera v ha | Minimálne 156 ha | Dosiahnuť výmeru vlhkých lúk so zastúpením stojatých vôd na rozlohe 150 ha. Minimálne 6 ha Vtáčieho ostrova pri Šamoríne každoročne po hniezdnom období pokosiť (t.j. 95 % jeho rozlohy). |
| Štruktúra hniezdneho a potravného biotopu | Podiel (v %) udržiavaných a extenzívne spásaných vlhkých lúk | Viac ako 50 % | Viac ako 50 % celkovej rozlohy vlhkých lúk je udržiavaných a extenzívne spásaných. |

Zvýšiť a následne udržať stav populácie haje tmavej (*Milvus migrans*) za splnenia nasledovných parametrov:

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť hniezdneho biotopu druhu | Výmera (ha) | Min. 1400 ha | Dosiahnuť výmeru min. 1400 ha lužných lesov vhodnej druhovej skladby pôvodných druhov drevín (dub, jaseň, topoľ) vo veku nad 50 rokov – vytvorenie podmienok pre zahniezdenie druhu v území. |
| Štruktúra potravného biotopu | Podiel (v %) vhodných lovných teritórií | 40 % | Lovné teritórium ktoré obsahuje 40 % zastúpenie TTP, pasienkov, lucerny, kosných lúk a úhorov, s nelesnou drevinovou vegetáciou |

Zvýšiť a následne udržať populáciu kačice chrapľavej (*Anas querquedula*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť populácie | Počet hniezdnych párov | Minimálne 4 hniezdne teritóriá | Udržať populáciu na úrovni 4 hniezdnych teritórií |
| Veľkosť hniezdneho biotopu | Dĺžka brehov s litorálnou vegetáciou | Minimálne 5 km | Dĺžka brehov vodných plôch a tokov so súvislými porastami pálky, trstiny alebo inej litorálnej vegetácie, pričom ide o brehy priliehajúce k plytším častiam vodných tokov a plôch . Z týchto 5 km sa nachádzajú minimálne 4 km na Hrušovskej zdrži. |

Udržať populáciu kane močiarnej (*Circus aeruginosus*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť populácie | Počet hniezdiacich párov | Minimálne 10 | Udržať populáciu na minimálnej úrovni 10 hniezdiacich párov |
| Veľkosť hniezdneho biotopu | Počet lokalít močiarov so stabilnou hladinou vody počas celého hniezdneho obdobia | Minimálne 10-30 hniezdnych lokalít | Nenarušované močiare s rozlohou viac ako 5 ha, mŕtve ramená a rybníky s bohatým zárastom trsti, pálky a škripinca, so stabilnou hladinou vody počas celého hniezdneho obdobia |
| Štruktúra (kvalita) potravného biotopu | Podiel (v %) nevysychajúcich mokradí s výskytom vodných plôch s hustým porastom druhov rastlín (pálky, trstiny, škripinca) | Minimálne 40 % | Min. 40 % mokradí v okolí hniezdisk nevysýcha počas celého roka, majú  hustý porast vodných rastlín (pálky, trstiny, škripinca) |

Udržať populáciu brehule hnedej (*Riparia riparia*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť populácie | Počet hniezdnych párov | Minimálne 1000 | Zvýšiť a udržať populáciu na minimálnej úrovni 1 000  hniezdnych párov |
| Veľkosť hniezdneho biotopu | Počet hniezdnych stien | Minimálne 5-10 | Udržať súčasný počet hniezdnych stien s dĺžkou min 50 metrov s výskytom hniezdnych lokalít druhu (minimalízácia likvidácii stien a jám v hniezdnom období), príp. zachovanie novo vzniknutých lokalít |

Udržať populáciu bučiačika močiarneho (*Ixobrychus minutus*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť populácie | Počet hniezdnych párov | Minimálne 25 | Udržať populáciu na minimálnej úrovni 25 hniezdnych párov |
| Veľkosť hniezdneho biotopu | Počet lokalít močiarov so stabilnou hladinou vody počas celého hniezdneho obdobia | Minimálne 20-40 | Nenarušované močiare s rozlohou viac ako 5 ha, mŕtve ramená a rybníky s bohatým zárastom trsti, pálky a škripinca, so stabilnou hladinou vody počas celého hniezdneho obdobia |
| Štruktúra (kvalita) potravného biotopu | Podiel (v %) nevysychajúcich mokradí s výskytom vodných plôch s hustým porastom druhov rastlín (pálky, trstiny, škripinca) | Minimálne 40 % | Min. 40 % mokradí v okolí hniezdisk nevysýcha počas celého roka, majú  hustý porast vodných rastlín (pálky, trstiny, škripinca) |

Zvýšiť a udržať populáciu ľabtušky poľnej (*Anthus campestris*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť hniezdneho a potravného biotopu | Výmera (v ha) | Minimálne 100 ha | Udržať výmeru min. 100 ha poľnohospodárskych pozemkov s riedkou vegetáciou, resp. hrádzí ako hniezdisk druhu a riedko zarastených štrkových lavíc v tzv. starom toku Dunaja (niekdajšie hniezdiská druhu) – vytvorenie podmienok pre opätovné zahniezdenie druhu |
| Štruktúra hniezdneho a potravného biotopu | Podiel (v %) vhodných biotopov | Minimálne 50 % územia | Vhodné biotopy (poľnohospodárska pôda s vhodnými plodinami, úhory, xerotermné a zatrávnené biotopy s nízkou a riedkou vegetáciou) sa vyskytujú na viac ako 50 % historických a recentných hniezdiskách |

Udržať populáciu rybárika riečneho (*Alcedo atthis*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť populácie | Počet hniezdnych párov | Minimálne 40 | Udržať populáciu na minimálnej úrovni 40 hniezdnych párov |
| Veľkosť hniezdneho biotopu | Počet kolmých stien v dĺžke 25 m | Minimálne 40kolmých hlinitých stien v dĺžke > 25 m na tokoch vzdialených každá od seba minimálne kilometer | Zabezpečenie veľkosti vhodného hniezdneho biotopu na 40 kolmých hlinitých stenách v dĺžke min. 25 m na tokoch vzdialených každá od seba minimálne kilometer. |

Zvýšiť a udržať populáciu bociana čierneho (*Ciconia nigra*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť populácie | Počet hniezdnych párov | Minimálne 5 | Udržať a zvýšiť populáciu bociana čierneho na minimálnej úrovni 5 hniezdnych párov |
| Veľkosť hniezdneho a potravného biotopu | Výmera (ha) lesných porastov nad 50 rokov alebo fragmentov starých lesných porastov | Minimálne  1400 ha | Zabezpečenie minimálnej výmery hniezdneho biotopu na rozlohe min. 1400 ha starších porastov nad 50 rokov so zastúpením pôvodných druhov lužných lesov (dubov, vŕb a topoľov), ktorý poskytuje aj primerané potravné možnosti pre druh. |

Udržať populáciu chochlačky sivej *(Aythya ferina)* za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť zimujúcej populácie | Počet jedincov | Min. 8000 | Dosiahnuť udržanie početnosti zimujúcej či migrujúcej populácie na 8000 jedincov |
| Štruktúra potravného biotopu | Rozloha biotopu | Min. 2500 ha | Rozloha minimálne 2500 ha stojatých alebo pomaly tečúcich vodných plôch, z toho 1500 ha na Hrušovskej zdrži, z čoho min 1000 ha s hĺbkou do 3 m s bohatým zastúpením lastúrnikov |

Udržanie populácie chochlačky vrkočatej *(Aythya fuligula)* za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť zimujúcej populácie | Počet jedincov | Min. 10 000 | Dosiahnuť udržanie početnosti 10 000 zimujúcich jedincov |
| Štruktúra potravného biotopu | Rozloha biotopu | Min. 2500 ha | Rozloha minimálne 2500 ha stojatých alebo pomaly tečúcich vodných plôch, z toho 1500 ha na Hrušovskej zdrži, z čoho min 500 ha s hĺbkou nad 5 m s bohatým zastúpením lastúrnikov |

Udržať populáciu kačice chripľavej (*Mareca strepera*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť populácie | Počet hniezdnych párov | Minimálne 20 hniezdnych párov | Udržať populáciu na priemernej úrovni 20 hniezdnych párov |
| Veľkosť hniezdneho biotopu | Dĺžka brehov s litorálnou vegetáciou | Minimálne 5 km | Dĺžka brehov vodných plôch a tokov so súvislými porastami pálky, trstiny alebo inej litorálnej vegetácie, pričom ide o brehy priliehajúce k plytším častiam vodných tokov a plôch . Z týchto 5 km sa nachádzajú minimálne 4 km na Hrušovskej zdrži. |

Udržať populáciu hrdzavky potápavej (*Netta rufina*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť populácie | Počet hniezdnych párov | Minimálne 20 hniezdnych párov | Udržať populáciu na priemernej úrovni 20 hniezdnych párov |
| Veľkosť hniezdneho biotopu | Dĺžka brehov s litorálnou vegetáciou | Minimálne 5 km | Dĺžka brehov vodných plôch a tokov so súvislými porastami pálky, trstiny alebo inej litorálnej vegetácie, pričom ide o brehy priliehajúce k plytším častiam vodných tokov a plôch . Z týchto 5 km sa nachádzajú minimálne 4 km na Hrušovskej zdrži. |

Udržať populáciu hlaholky severskej (*Bucephala clangula*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť zimujúcej populácie | Počet jedincov | Min. 9 000 | Udržať populáciu na minimálnej úrovni 9 000 zimujúcich jedincov |
| Štruktúra potravného biotopu | Rozloha biotopu | Min. 7000 ha | Rozloha minimálne 7000 ha stojatých alebo tečúcich vodných plôch, z toho 2400 ha na Hrušovskej zdrži, z čoho min 500 ha s hĺbkou nad 5 m s bohatým zastúpením lastúrnikov |

Udržať populáciu potápača bieleho (*Mergellus albellus*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť zimujúcej populácie | Počet jedincov | Min. 400 | Udržať populáciu na minimálnej úrovni 400 zimujúcich jedincov |
| Štruktúra potravného biotopu | Rozloha biotopu | Min. 7000 ha | Rozloha minimálne 7000 ha stojatých alebo tečúcich vodných plôch, z toho 2400 ha na Hrušovskej zdrži, z čoho min 500 ha, z čoho min 500 ha s hĺbkou nad 5 m |

Udržať populáciu orliaka morského (*Haliaeetus albicilla*) za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť populácie | Počet hniezdnych párov | Minimálne 5 | Udržať populáciu orliaka morského na minimálnej úrovni 5 hniezdnych párov |
| Veľkosť hniezdneho a potravného biotopu | Výmera (ha) lesných porastov nad 50 rokov alebo fragmentov starých lesných porastov | Minimálne  1400 ha | Zabezpečenie minimálnej výmery hniezdneho biotopu na rozlohe min. 1400 ha starších porastov vo veku nad 50 rokov so zastúoením pôvodných druhov lužných lesov, ktorý poskytuje aj primerané potravné možnosti pre druh. |

Udržať stav populácie čajky čiernohlavej *(Ichthyaetus melanocephalus)* za splnenia nasledovných parametrov:

|  |  |  |  |
| --- | --- | --- | --- |
| Parameter | Merateľnosť | Cieľová hodnota | Doplnkové informácie |
| Veľkosť populácie druhu | Počet hniezdnych párov | Minimálne 350 hniezdnych párov | Dosiahnuť udržanie početnosti populácie na minimálne 350 hniezdnych párov. |
| Veľkosť hniezdneho biotopu | Počet vhodných hniezdnych lokalít | Minimálne 10 | V území sa nachádza viac ako 10 hniezdnych ostrovov bez vegetácie so zarovnaným štrkovým substrátom, vhodných pre hniezdenie druhu, z toho minimálne 7 na Hrušovskej zdrží. |
| Kvalita hniezdneho biotopu | Rozloha vhodného biotopu na Vtáčom ostrove | Minimálne 6 ha | Rozloha po hniezdnom období každoročne pokosenej časti Vtáčieho ostrova pri Šamoríne (6 ha je 95 % plochy Vtáčieho ostrova) na ktorej došlo aj odstráneniu a odnoseniu vegetácie. |

Udržať populáciu sťahovavých vodných druhov vtákov - potápača veľkého (*Mergus merganser*), potápača dlhozobého (*Mergus serrator*), kačice ostrochvostej (*Anas acuta*), kačice lyžičiarky (*Anas clypeata*), kačice chrapkavej (*Anas crecca*), kačice hvízdavej (*Anas penolope*), kačice divej (*Anas platyrhynchos*), husi bieločelej (*Anser albifrons*), husi divej (*Anser anser*), husi siatinnej (*Anser fabalis*), volavky popolavej (*Ardea cinerea*), volavky bielej (*Egretta alba*), kalužiaka riečneho (*Actitis hypoleucos*), chochlačky morskej (*Aythya marila*) , chochlačky bielookej (*Aythya nyroca*), turpana čierneho (*Melanitta nigra*), turpana tmavého (*Melanitta fusca*), labute spevavej (*Cygnus cygnus*), labute hrdozobej (*Cygnus olor*), lysky čiernej (*Fulica atra*), močiarnice mekotavej (*Gallinago gallinago*), močiarnice zelenonohej (*Gallinula chloropus*), močiarnice tichej (*Lymnocryptes minimus*), chriašteľa vodného (*Rallus aquaticus*), kalužiaka perlavého (*Tringa ochropus*), čajky bielohlavej *(Larus cachinnans),* čajky sivej *(Larus canus),* čajky smejivej *(Larus ridibundus),* potáplice severskej (*Gavia arctica*), potáplice štíhlozobej (*Gavia stellata*), potápky chochlatej (*Podiceps cristatus*), potápky červenokrkej (*Podiceps grisegena*), potápky čiernokrkej (*Podiceps nigricollis*), potápky hnedej (*Tachybaptus ruficollis*), kormorána veľkého (*Phalacrocorax carbo*) – za splnenia nasledovných parametrov

|  |  |  |  |
| --- | --- | --- | --- |
| Parameter | Merateľnosť | Cieľový stav | Doplnkové informácie |
| Veľkosť zimujúcej populácie | Počet jedincov | Min. 20 000 | Udržať populáciu na minimálnej úrovni 20 000 zimujúcich jedincov na zimovisku (početnosť sa týka všetkých zimujúcich druhov spolu) |
| Štruktúra potravného biotopu | Rozloha biotopu | Min. 7000 ha | Rozloha minimálne 7000 ha stojatých alebo tečúcich vodných plôch, z toho 2400 ha na Hrušovskej zdrži |

Použitá literatúra:

Baláž M. et al. 2020: Správa zo zimného sčítania vodného vtáctva na Slovensku 2017/18, SOS/BirdLife Slovensko, Bratislava, 162 str.

Gúgh A. , Trnka A., Karaska D., Ridzoň J. 2015: Zásady ochrany európsky významných druhov vtákov a ich biotopov. Štátna ochrana prírody SR, Banská Bystrica, 332 str.

Karaska, D., Trnka A., Krištín A., & Ridzoň J. 2015: Chránené vtáčie územia Slovenska. Štátna ochrana prírody SR, Banská Bystrica, 380 str.

Online databáza Aves Symfony